Številka: 478-2/2022/3

Datum: 4. 10. 2022

Na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – ZSPDSLS-1) in prvega odstavka 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) Protokol Vlade Republike Slovenije (v nadaljevanju: Protokol) objavlja

**NAMERO O SKLENITVI NEPOSREDNE POGODBE O PRODAJI**

Predmet prodaje je službeno vozilo RENAULT MEGANE, 1.6, 16V, letnik 2011.

Ogled vozila je možen po predhodni najavi na elektronski naslov gp.protokol@gov.si (v naslovu je potrebno napisati sklic na št. zadeve 478-2/2022).

Kupec posreduje pisno namero o nakupu (ponudbo) na objavljenem obrazcu, v zaprti ovojnici na naslov: Protokol Vlade Republike Slovenije, Erjavčeva 17, 1000 Ljubljana. Na ovojnici mora biti naveden naziv in naslov ponudnika ter vidna oznaka »478-2/2022 - Namera o sklenitvi neposredne pogodbe za službeno vozilo – ne odpiraj«.

Obravnavane bodo vse ponudbe, ki bodo prispele na naslov naročnika do 25. 10. 2022 do 10. ure. Ponudbe, predložene po izteku roka bodo izločene iz postopka.

Ponudbena cena za osebno vozilo znamke Renault Megane 1.6, 16V, letnik 2011, št. šasije: VF1BZ1U0645343021 mora biti najmanj 2.000,00 EUR, pri čemer cena predstavlja končni znesek kupnine.

V kolikor bo v roku prispelo več ponudb, se bodo z zainteresiranimi osebami opravila dodatna pogajanja o ceni in o drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo odkupno ceno in v zadnjih šestih mesecih ni imel blokiranega TRR ter ima na dan odpiranja ponudb plačane vse davke in prispevke ter poravnane vse obveznosti do Republike Slovenije.

Odpiranje ponudb ne bo javno. Protokol si pridržuje pravico, da v primeru prenizko ponujene cene ne bo pristopil k sklenitvi prodajne pogodbe.

Prodaja osebnega avtomobila se izvaja po načelu »videno-kupljeno«, zato morebitne reklamacije po sklenitvi prodajne pogodbe ne bodo upoštevane. Vse stroške, povezane s sklenitvijo neposredne pogodbe, nosi kupec. Kupec mora na lastne stroške poskrbeti za odvoz vozila z lokacije, kjer se nahaja.

Celotno kupnino bo moral izbrani kupec poravnati v enkratnem znesku, najkasneje v roku 8 dni od sklenitve pogodbe. Plačilo celotne kupnine v navedenem roku je bistvena sestavina te prodajne pogodbe. Prenos in izročitev vozila bo opravljena po plačilu celotne kupnine, o čemer bo sestavljen primopredajni zapisnik.

Kontakt za vprašanja in zahteve za dodatna pojasnila je Boris Vrbek, tel. št. 01/478-1438, elektronski naslov boris.vrbek@gov.si.

|  |  |
| --- | --- |
|  | mag. Aleksander Strel |
|  | šef Protokola Republike Slovenije |
|  |  |

Prilogi:

* Opis vozila
* Obrazec ponudba